Ehdotus Euroopan parlamentin ja neuvoston direktiiviksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta ja saattamisesta ajan tasalle 17 päivänä maaliskuuta 1997 annetun neuvoston direktiivin 97/12/EY muuttamisesta /* KOM/98/0338 lopull. - COD 98/0194 */



Virallinen lehti nro C 217 , 11/07/1998 s. 0021



Ehdotus Euroopan parlamentin ja neuvoston direktiiviksi eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta ja saattamisesta ajan tasalle 17 päivänä maaliskuuta 1997 annetun neuvoston direktiivin 97/12/EY muuttamisesta (98/C 217/07) KOM(1998) 338 lopull. - 98/0194(COD) (Komission esittämä 2 päivänä kesäkuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 43 ja 100 A artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että nautaeläinten ja sikojen kauppaa koskevilla säännöksillä on vaikutuksia kansanterveyden ja eläinten terveyden suojelemiseen sekä sisämarkkinoiden toimintaan, minkä vuoksi oikeusperustana tulisi käyttää perustamissopimuksen 100 A ja 43 artikloita, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta ja saattamisesta ajan tasalle 17 päivänä maaliskuuta 1997 annetulla neuvoston direktiivillä 97/12/EY (1) parannettiin niiden toimenpiteiden oikeusperustaa, joilla estetään eläintautien leviäminen elävien nautaeläinten ja sikojen kaupan kautta, neuvoston direktiivin 97/12/EC säännöksiin kuuluu erityisvaatimuksia, joiden mukaan karjojen, alueiden ja jäsenvaltioiden terveydellistä asemaa koskevia perusteita voidaan saattaa ajantasalle nautojen tuberkuloosin, luomistaudin ja tarttuvan leukoosin osalta; perusteiden ajantasalle saattamisessa olisi käytettävä neuvostolle ennen vuoden 1997 heinäkuuta jätettyä ehdotusta, josta on tehtävä päätös ennen 1 päivää tammikuuta 1998, nautojen tuberkuloosin, luomistaudin ja tarttuvan leukoosin valvonta- ja seurantaohjelmien tehokkaan toteuttamisen kannalta tärkeitä taudinmääritysmenetelmiä koskevaan neuvoston tarkasteluun liittyi seikkaperäinen laboratorioiden testausmenetelmien tutkimus, minkä jälkeen asian käsittely on sujunut hitaasti, seuranta- ja valvontaohjelmien ajantasalle saattamiseksi tarvittavia muutoksia ei voida ottaa kentällä käyttöön lyhyellä varoitusajalla, ja tämän vuoksi on tarpeen muuttaa neuvoston direktiiviä 97/12/EY erityisesti tautien seurantaa ja valvontaa koskevien uusien sääntöjen kansallisen lainsäädännön osaksi saattamista ja käyttöönottoa koskevien jäsenvaltioiden määräaikojen osalta, ON TEHNYT TÄMÄN DIREKTIIVIN: 1 artikla Korvataan neuvoston direktiivin 97/12/EY 1 artikla seuraavasti: "1 artikla Korvataan 1 päivästä heinäkuuta 1998 direktiivin 64/432/ETY säännökset ja 1 päivästä tammikuuta 1999 sen liitteet tämän direktiivin liitteenä olevalla tekstillä." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1998 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 109, 25.4.1997, s. 1.